
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ, Φύλλου 964 

31 Δεκεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση της ομογενούς αλλοδαπού ΔΡΑΚΟΥ 

ΑΝΝΑ του Αγαμέμνονα. 1 

Πολιτογράφηση του αλλογενούς αλλοδαπού ΑΛΓΚΟΤΠ 
Αντέλ-Αμπντέλ-Μόνεμ - Αγγελος του Μωχάμετ. . 2 
Έγκριση Π.Μ.Σ. στα Πληροφοριακά Συστήματα του 
Τμήματος Εφαρμοσμένης Πληροφορικής του Οικο¬ 


νομικού ΠενεπιστημΙου Αθηνών. 3 

Έγκριση Π.Μ.Σ. του Τμήματος Διεθνών και Ευρωπαϊ¬ 
κών Οικονομικών Σπουδών του Οικονομικού Πανε¬ 
πιστημίου Αθηνών. 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.29701/22268 (1) 

Πολιτογράφηση της ομογενούς αλλοδαπού ΔΡΑΚΟΥ 
ΑΝΝΑ του Αγαμέμνονα. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με τη Φ.29701 /222Θ8/23.12.1993 απόφαση του υφυ¬ 
πουργού Εσωτερικών έγινε δεκτή η από 25.1.1993 αίτηση 
πολιτογράφισης της ομογενούς αλλοδαπής ΔΡΑΚΟΥ 
ΑΝΝΑ του Αγαμέμνονα, για απόκτηση της Ελληνικής Ιθα¬ 
γένειας. 

Αθήνα, 23 Δεκεμβρίου 1993 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦-— 

Αριθ. 11973/16786 (2) 

Πολιτογράφηση του αλλογενούς αλλοδαπού ΑΛΙ ΚΟΤΠ 
Αντέλ - Αμπντέλ - Μόνεμ - Αγγελος του Μωχάμετ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με τη 11973/16786/23.12.1993 απόφαση του υφυ¬ 
πουργού Εσωτερικών έγινε δεκτή η από 6.10.1989 αίτηση 


πολιτογράφισης του αλλογενούς αλλοδαπού ΑΛΙ ΚΟΤΠ 
Αντέλ - Αμπντέλ - Μόνεμ - Αγγελος του Μωχάμετ, για 
απόκτηση της Ελληνικής Ιθαγένειας. 

Αθήνα, 23 Δεκεμβρίου 1993 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦- 

Αριθ. Β7/62 (3) 

Έγκριση Προγράμματος Μεταπτυχιακών Σπουδών στα 

Πληροφοριακά Συστήματα του Τμήματος Εφαρμοσμέ¬ 
νης Πληροφορικής του Οικονομικού ΠενεπιστημΙου 

Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 “Εκσυγχρο¬ 
νισμός της Ανώτατης Εκπαίδευσης” (Α 159) και. 

β) Του άρθρου 29Α του Ν. 1558/1985, όπως αυτό τρο¬ 
ποποιήθηκε με το άρθρο του Ν. 2081/1992 (Α' 154). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του προϋπολογισμού 
του Υπουργείου Εθνικής Παιδείας και θρησκευμάτων, 
αποφασίζουμε: 

Εγκρίνουμε τη λειτουργία του Προγράμματος Μεταπτυ¬ 
χιακών Σπουδών του Τμήματος Εφαρμοσμένης Πληροφο¬ 
ρικής του Οικονομικού Πανεπιστημίου Αθηνών στα Πλη¬ 
ροφοριακά Συστήματα, το οποίο κατάρτισε η Γ.Σ.Ε.Σ. του 
παραπάνω Τμήματος στη συνεδρίαση 7.5.1993 και τρο¬ 
ποποίησε η Γ.Σ.Ε.Σ. στη συνεδρίαση 15.9.1993, το οποίο 
ενέκρινε η Σύγκλητος Ειδικής Σύνθεσης του Οικονομικού 
Πανεπιστημίου Αθηνών στη Συνεδρίαση 12.5.1993 και 
ενέκρινε την τροποποίηση στη συνεδρίαση 28.9.1993 το 
οποίο έχει ως εξής: 

Άρθρο 1 

Γ ενικές Διατάξεις. 

Το Τμήμα Εφαρμοσμένης Πληροφορικής οργανώνει και 
λειτουργεί Π.Μ.Σ. από το ακαδημαϊκό έτος 1993 από τις 
διατάξεις της απόφασης αυτής και τις διατάξεις των άρ¬ 
θρων 10 έως και 12 του Ν. 2083/1992. 

Αρθρο 2 

Αντικείμενο - Σκοπός. 

Το αυξανόμενο ενδιαφέρον από πτυχιούχους ΑΕΙ για 
μεταπτυχιακές σπουδές, η αύξηση των μελών ΔΕΠ, οι 
ερευνητικές εμπειρίες ενδιαφέροντα και οι σημερινές 
ανάγκες της Δημόσιας Διοίκησης και της Ιδιωτικής Οικο¬ 
νομίας για στελέχη Πληροφορικής και για επαγγελματίες 
με εξειδικευμένες γνώσεις καθιστούν αναγκαία την οργά¬ 
νωση συστηματικού προγράμματος για μεταπτυχιακό δί¬ 
πλωμα ειδίκευσης (Μ.Δ.Ε. - ΜαεΐθΓ’ε) στα Πληροφοριακά 
Συστήματα στο Τμήμα Εφαρμοσμένης Πληροφορικής του 
Οικονομικού Πανεπιστημίου Αθηνών. 

Ένα Πληροφοριακό σύστημα αποτελεί συνδυασμό τόσο 
της τεχνολογίας των ηλεκτρονικών υπολογιστών (υλικό 
και λογισμικό) όσο και του ανθρώπινου δυναμικού με τε¬ 
λικό στόχο την ικανοποίηση προσδιορισμένων αναγκών. 

Ο σκοπός ενός τέτοιου συστήματος, είναι να συλλέγει 
να επεξεργάζεται, να απομνημονεύει, να αποθηκεύει, να 
μεταφέρει και να διαχέει πληροφορίες. 

Η συλλογή και η μετάδοση μπορεί να είναι από και προς 
φυσικά πρόσωπα καθώς επίσης από και πρός συσκευές 
μετρήσεων και ελέγχου. 

Η ποικιλία των τύπων των πληροφοριακών συστυμάτων 
καλύπτει τόσο τα συστήματα υλικού με ενσωματωμένο λο¬ 
γισμικό, όσο και τα αμιγή συστήματα λογισμικού τα οποία 
μπορούν να σχεδιαστούν έτσι ώστε να είναι μεταφερτά και 
επομένως να μην συνδέονται με συγκεκριμένο τύπο υλι¬ 
κού αλλά η προδιαγραφή τους υποδηλώνει χρήση εξοπλι¬ 
σμού. 

Ο ειδικός των Πληροφοριακών Συστημάτων εφαρμόζει 
αρχές θεμελιωμένες σε κατάλληλες επιστημονικές και τε¬ 
χνολογικές γνωστικές περιοχές, για την δημιουργία χρήση 
και υποστήριξη πληροφοριακών συστημάτων προς επί¬ 
λυση πραγματικών προβλημάτων, Ανάμεσα στις άλλες 
δραστηριότητές του περιλαμβάνονται: 
προδιαγραφές του συστήματος, σχεδιασμός, κατασκευή, 
εγκατάσταση, λειτουργίας δοκιμής, συντήρηση και δια¬ 
σφάλιση της ποιότητας. 

Το αντικείμενο της περιοχής των Πληροφοριακών Συ¬ 
στημάτων περιλαμβάνει μονάδες υλικού (όπως επεξεργα¬ 
στές, δίκτυα και μονάδες επικοινωνίας) και λογισμικού 
(όπως λειτουργικά συστήματα υπολογιστών, λογισμικό 
διαχείρισης βάσεως δεδομένων, πρωτόκολλο υπολογι¬ 
στών και λογισμικό εφαρμογών). 

Στο αντικείμενο περιλαμβάνονται επίσης ο σχεδιασμός, 
η ανάπτυξη και η χρήση αναγκαίων προτύπων και εργα¬ 
λείων. 

Οι χρήστες των Πληροφορικών Συστημάτων απαιτούν 
από αυτά να εμφανίζουν αντικειμενικά τις προφανείς ιδιό¬ 
τητες κάθε συστήματος κατασκευασμένου με την σωστή 
εφαρμογή αρχών όπως: 

καταλληλότητα στη χρήση, ευρεία λειτουργικότητα, απο- 
δοτικότητα, οικονομική αποτελεσματικότητα, αξιοπιστία, 
ασφάλεια και δυνατότητα υποστήριξης στη διάρκεια του 
κύκλου ζωής του Συστήματος Πληροφορικής. 

Σκοποί του προτεινόμενου Προγράμματος Μεταπτυχια¬ 
κών Σπουδών στα πληροφορικά Συστήματα είναι: 

α. Η επί μεταπτυχιακού επιπέδου ειδίκευση πτυχιούχων 
Ανωτάτων Σχολών στους βασικούς τομείς του αντικειμέ¬ 
νου της πληροφορικής προς δημιουργία στελεχών για κά¬ 
λυψη των ανάλογων αναγκών της Δημόσιας Διοίκησης και 
της Ιδιωτικής Οικονομίας στην Ελλάδα και σε άλλες Ευρω¬ 


παϊκές χώρες. 

β. Η προετοιμασία Διδακτόρων Πληροφορικής που θα 
έχουν την ευκαιρία ανεξάρτητης και αυτόνομης προαγω¬ 
γής της επιστήμης, εργαζόμενοι απρόσκοπα σ’ ένα γνω¬ 
στικό χώρο που χαρακτηρίζεται από τις συχνές τεχνολογι¬ 
κές αλλαγές, όπως ο χώρος της Πληροφορικής. 

Οι σκοποί αυτοί εκπληρώνονται: 
α. Με την δημιουργία ενός προγράμματος σπουδών που 
έχει άμεση σχέση με τις σημερινές και μελλοντικές ανά¬ 
γκες για ανώτερα στελέχη στο χώρο της πληροφορικής 
αλλά και με τις σύγχρονες τάσεις, τεχνικές και τεχνολο¬ 
γίες στην περιοχή αυτή. 

β. Με την υποχρεωτική παρακολούθηση οργανωμένων 
μεταπτυχιακών μαθημάτων σύμφωνα με τα διεθνή ακαδη¬ 
μαϊκά πρότυπα που θα εμπεδώσουν σε βάρος αλλά και την 
απαιτούμενη ευρύτητα στο επιστημονικό υπόβαθρο ενός 
ερευνητή της Πληροφορικής. 

γ. Με την εκπόνηση πρωτότυπης διδακτορικής διατρι¬ 
βής υπό την επίβλεψη έμπειρου ερευνητή μέλους ΔΕΠ 
του Τμήματος. Η διδακτορική διατριβή, θα πρέπει να ανα¬ 
λύει την εμπειρία διεξαγωγής ερευνητικής προσπάθειας 
και να αποτελεί συμβολή στην επιστήμη. 

Αρθρο 3 

Μεταπτυχιακοί Τίτλοι. 

Το Π.Μ.Σ. απονέμει (α) Μεταπτυχιακό Δίπλωμα Ειδί¬ 
κευσης στον τομέα των Πληροφοριακών Συστημάτων και 
(β) Διδακτορικό Δίπλωμα. 

Άρθρο 4 

Κατηγορίες Πτυχιούχων. 

Στο Π.Μ.Σ. γίνονται δεκτοί πτυχιούχοι των κάτωθι τμη¬ 
μάτων της ημεδαπής και των αντιστοίχων τμημάτων της 
αλλοδαπής: 

- Εφαρμοσμένης Πληροφορικής 

- Πληροφορικής 

- Επιστήμης Υπολογιστών 

- Ηλεκτρονικής και Μηχανικών Υπολογιστών 

- Μηχανικών Η/Υ και Πληροφορικής 

- Ηλοκτρολόγων Μηχανικών και Μηχανικών Η/Υ 

Η επιλογή τους γίνεται σύμφωνα με την παρ. 2 του άρ¬ 
θρου 12 του Ν. 2083/92. 

Άρθρο 5 
Χρονική Διάρκεια. 

Η χρονική διάρκεια για την απονομή των κατά το άρθρο 
3'τίτλων ορίζεται για μεν το Μεταπτυχιακό Δίπλωμα Ειδί¬ 
κευσης σε τέσσερα διδακτικά εξάμηνα και για το Διδακτο¬ 
ρικό Δίπλωμα επί πλέον τέσσερα εξάμηνα τουλάχιστον. 

Άρθρο 6 

Πρόγραμμα Μαθημάτων. 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και η κάθε άλλου είδους εκπαιδευ¬ 
τικές και ερευνητικές δραστηριότητες για την απονομή 
των κατά το άρθρο 3 τίτλων ορίζονται ως εξής: 

Για το Μ.Δ.Ε. 

ΠΡΩΤΟ ΕΞΑΜΗΝΟ 

Τα παρακάτω τέσσερα μαθήματα είναι υποχρεωτικά: 

1. Δομές Δεδομένων και Αλγόριθμοι. 

2. Κατανεμημένα Συστήματα και Δίκτυα Υπολογι¬ 
στών. 

3. Μεθοδολογίες και Εργαλεία Ανάπτυξης Πληροφο- 

ριακών Συστημάτων. 

4. Συστήματα Διαχείρισης Βάσεων Δεδομένων. 

ΔΕΥΤΕΡΟ ΕΞΑΜΗΝΟ 

Οι φοιτητές επιλέγουν τέσσερα μαθήματα από τα παρα¬ 
κάτω: 

1. Αρχιτεκτονική Συστημάτων. 

2. Γραφικά και Επικοινωνία Ανθρώπου Μηχανή. 

3. Διοικητική των Πληροφοριακών Συστημάτων. 

4. Προχωρημένα θέματα Τεχνολογίας Λογισμικού 

5. Τεχνητή Νοημοσύνη. 

6. Ανάκτηση Πληροφοριών (Ιηίοππείίοη ΓβίηβνβΙ). 

ΤΡΙΤΟ ΕΞΑΜΗΝΟ 

Οι φοιτητές επιλέγουν τέσσερα μαθήματα από τα παρα¬ 
κάτω: 

1. Αξιολόγηση Πληροφοριακών Συστημάτων. 

2. Γνωσιακά Συστήματα. 

3. Στρατηγική και Οικονομική των Πληροφοριακών Συ¬ 
στημάτων. 

4. Συνδυαστική Βελτιστοποίηση. 

5. Υπερυπολογιστές και Παράλληλοι Υπολογισμοί. 

6. Υπολογιστικά Μαθηματικά. 

ΤΕΤΑΡΤΟ ΕΞΑΜΗΝΟ 

1. Εκπόνηση Εργασίας. 

2. Σεμινάρια επί συγχρόνων εξελίξεων στην Πληροφο¬ 
ρική. 

Για όλα τα μαθήματα του πρώτου, δεύτερου και τρίτου 
εξαμήνου υπάρχουν τέσσερις ώρες διαλέξεων εβδομα- 
διαίως και τουλάχιστον δύο ώρες εργαστηρίων - φροντι¬ 
στηρίων. Για όλα αυτά τα μαθήματα θα γίνονται εργασίες 
που θα καλύπτουν τουλάχιστον το 30% της τελικής βαθ¬ 
μολογίας. Το «Σεμινάρια επί συγχρόνων εξελίξεων στην 
Πληροφορική» θα γίνονται από επιστήμονες αναγνωρι¬ 
σμένου κύρους οι οποίοι διαθέτους εξειδικευμένες γνώ¬ 
σεις ή σχετική εμπειρία και θα είναι τέσσερις ώρες εβδο- 
μαδιαίως. 

Στο τέταρτο εξάμηνο ο φοιτητής υπό την επίβλεψη συ¬ 
γκεκριμένου μέλους ΔΕΠ που διδάσκει στο Μ.Δ.Ε. εκπο¬ 
νεί μια εργασία ερευνητικού/αναπτυξιακού περιεχομένου 
πάνω σε πρωτότυπο θέμα. Το θέμα της εργασίας μπορεί 
να αναφέρεται σε πραγματικά προβλήματα σε συνεργασία 
με συγκεκριμένη εταιρεία/οργανισμό. Και στις δύο περι¬ 
πτώσεις πρέπει να υπάρχει σύμφωνη γνώμη ενός διδά¬ 
σκοντος καθηγητή για το θέμα και την μεθοδολογία επίλυ¬ 
σης του προβλήματος. Η συγγραφή της εργασίας θα πρέ¬ 
πει να έχει τελειώσει μέχρι το τέλος του τετάρτου εξαμή¬ 
νου. 

Με απόφαση της γενικής συνέλευσης του Τμήματος οι 
φοιτητές μπορούν να παρακολουθήσουν αντίστοιχα μαθή¬ 
ματα του Προγράμματος σε ΑΕΙ του εξωτερικού. 

Τα βοηθήματα που θα χρησιμοποιούνται από τους φοι¬ 
τητές θα επιλέγονται από την ελληνική και διεθνή βιβλιο¬ 
γραφία τη σχετική με το αντικείμενο του προγράμμα¬ 
τος. 

Η παρακολούθηση των μαθημάτων είναι υποχρεωτική. 
Απουσία πέραν του 30% των διαλέξεων συνιστά αποτυχία 
στο αντίστοιχο μάθημα. 

Οι φοιτητές του Μ.Δ.Ε. υποβάλλονται στο τέλος κάθε 
εξαμήνου σε εξετάσεις σε όλα τα μαθήματα που διδάχθη¬ 
καν στο εξάμηνο αυτό. Αν ένας φοιτητής αποτύχει σε πε¬ 
ρισσότερα από δύο μαθήματα στις εξετάσεις ενός εξαμή¬ 
νου δεν έχει δικαίωμα εγγραφής στο επόμενο εξάμηνο και 
διαγράφεται από το Πανεπιστήμιο. Ο φοιτητής έχει την 
δυνατότητα να δώσει εξετάσεις και τον Σεπτέμβριο όπου 
μπορεί να μεταφέρει το πολύ 3 μαθήματα συνολικά από τα 
δύο πρώτα εξάμηνα. Αν ο φοιτητής αποτύχει μέχρι δύο μα¬ 


θήματα κατά το τρίτο εξάμηνο, τότε μπορεί να εξεταστεί 
τον Ιούνιο (τέλος τετάρτου εξαμήνου). Αν ο φοιτητής απο- 
τύχει συνολικά μόνο σε ένα μάθημα του προγράματος 
τότε ο βαθμός του μαθήματος αυτού μπορεί να συμψηφι¬ 
στεί με το βαθμό της εργασίας και μετά από την κρίση της 
συντονιστικής Επιτροπής του Π.Μ.Σ. να του δοθεί το 
Μ.Δ.Ε. Αποτυχία στην εργασία σημαίνει αποτυχία στο 
Μ.Δ.Ε. και διαγραφή από το Πανεπιστήμιο. 

Για το Διδακτορικό Δίπλωμα: 

Οι απόφοιτοι του Μ.Δ.Ε. με αίτησή τους μπορούν να συ- 
νεχίσουν για την απόκτηση Διδακτορικού Διπλώματος η 
χρονική διάρκεια του οποίου είναι τουλάχιστον 4 εξάμηνα. 

Στο πρώτο εξάμηνο των σπουδών του ο υποψήφιος δι¬ 
δάκτορας θα πρέπει να παρακολουθεί το ειδικό μεταπτυ¬ 
χιακό ερευνητικό μάθημα που θα καλύπτει τους βασικούς 
τομείς ειδίκευσης του Τμήματος και είναι υπό την επί¬ 
βλεψη της συντονιστικής επιτροπήπς του Π.Μ.Σ. Τα μα¬ 
θήματα (4 ώρες την εβδομάδα) διδάσκονται από μέλη 
ΔΕΠ του Τμήματος ή Επισκέπτες Καθηγητές της ημεδα¬ 
πής ή της αλλοδαπής και καλύπτουν τις πρόσφατες ερευ¬ 
νητικές εξελίξεις στους τομείς αυτούς καθώς επίσης θέ¬ 
ματα μεθοδολογίας της έρευνας. Στα πλαίσια αυτού του 
μαθήματος ο υποψήφιος διδάκτορας θα εκπονήσει ειδική , 
μελέτη όπου θα παρουσιάζει την έρευνά του μέσα στο γε¬ 
νικότερο πλαίσιο των ερευνητικών εξελίξεων στο χώρο 
της Πληροφορικής και να επεξηγεί την ερευνητική του με¬ 
θοδολογία. I 

Στο πρώτο έτος των σπουδών του ο υποψήφιος διδά¬ 
κτορας θα πρέπει να παρακολουθέ επίσης το μάθημα των 
μεταπτυχιακών ερευνητικών σεμιναρίων του Τμήματος. 

Κάθε υποψήφιος διδάκτορας υποχρεούται να συμμετέ-; 
χει με μια τουλάχιστον ομιλία ανά έτος, σχετική με την! 
έρευνά του, στο ερευνητικό σεμινάριο. 

Το Τμήμα έχει τη δυνατότητα να υποβάλει τους υποψή¬ 
φιους διδάκτορες σε εξετάσεις πάνω στον ευρύτερο γνω¬ 
στικό χώρο της διδακτορικής διατριβής προτού να γίνει η 
απονομή του Διδακτορικού Διπλώματος. 

Ο υποψήφιος διδάκτορας για να υποβάλει τη διδακτο¬ 
ρική του διατριβή και να εξεταστεί σύμφωνα με το άρθρο 
13 του Ν. 2083/1992 θα πρέπει να έχει δύο τουλάχιστον 
δημοσιεύσεις σε διεθνή επιστημονικά περιοδικά ή διεθνή 
επιστημονικά συνέδρια με κριτές. 

Σε κάθε υποψήφιο διδάκτορα ανατίθεται από τη Γ ενική: 
Συνέλευση του Τμήματος επικουρικό έργο ίσο με τουλάχι¬ 
στον 20 ώρες το εξάμηνο, ανεξάρτητα από τις υποχρεώ¬ 
σεις λόγω της ερευνητικής του απασχόλησης. 

Κατ’ εξαίρεση το Τμήμα, μετά από αίτηση του ενδιαφε- 
ράμενου, επιτρέπει την εκπόνηση διδακτορικής διατριβής 
από φοιτητή που έχει ήδη Μεταπτυχιακό Δίπλωμα Ειδί¬ 
κευσης στο χώρο της Πληροφορικής από άλλο ΑΕΙ της 
ημεδαπής ή αναγνωρισμένων ΑΕΙ της αλλοδαπής. Ο φοι¬ 
τητής αυτός έχει όλες τις παραπάνω υποχρεώσεις. Εάν η 
διάρκεια φοίτησης για την απόκτηση του Μεταπτυχιακού 
Διπλώματος Ειδίκευσης που κατέχει ήταν ενός έτους τότε 
ο ελάχιστος χρόνος για την απόκτηση του Διδακτορικού 
Διπλώματος ανέρχεται σε έξι εξάμηνα. 

Σε όλες τις περιπτώσεις, η μέγιστη διάρκεια σπουδών 
για τη απόκτηση Διδακτορικού Διπλώματος είναι 6 χρόνια, 
από την έναρξη του διδακτορικού προγράμματος. 

Αρθρο 7 

Αριθμός εισακτέων. 

Ο αριθμός εισακτέων στο πρόγραμμα ορίζεται κατ' ανώ¬ 
τατο όριο σε είκοσι (20) ανά έτος. 

Καταβάλλονται δίδακτρα από τους μεταπτυχιακούς 
φοιτητές το ύφος των οποίων ανέρχεται στο ποσό των 
τριακοσίων χιλιάδων (300.000) δρχ. κατ' έτος. 

Αρθρο 8 
Προσωπικό. 

Από το υφιστάμενο προσωπικό του Τμήματος εκτιμάται 
ότι θα ασχοληθούν περί τα 15 μέλη ΔΕΠ στο μεταπτυχιακό 
πρόγραμμα. Για την πλήρη κάλυφη των αναγκών του Τμή¬ 
ματος σε Μεταπτυχιακό επίπεδο θα απαιτηθούν για την 
προσεχή τριετία επιπλέον 3 έως 4 νέα μέλη ΔΕΠ τα οποία 
έχουν ήδη καλυφθεί από τις θέσεις του τετραετούς προ¬ 
γραμματισμού. 

Αρθρο 9 

Υλικοτεχνική Υποδομή. 

α. Υπολογιστική Υποδομή. 

Το Κέντρο Υπολογιστών του Πανεπιστημίου καλύπτει 
μία έκταση μεγαλύτερη από 700 τ.μ. είναι σύγχρονο και 
αποτελείται από πηβγίη-ίι-ειηβδ, νΑΧ 8810 και νΑΧ 6320 
υποστηριζόμενα από λειτουργικά συστήματα νΜ3 και 
υΐ-ΤΠΙΧ, 10 ννοΓΚδίβίίοπδ, 25 ΡΟδ σε τοπικό δίκτυο, 65 
ΡΟδ 80 τερματικά καθώς και το ανάλογο λογισμικό. Το Κέ¬ 
ντρο αυτό παρέχει δυνατότητες άνετης εξάσκησης των 
φοιτητών στα περισσότερα μαθήματα του Μ.Δ.Ε. καθώς 
και απεριόριστη υποστήριξη στην έρευνα στα πλαίσια των 
μαθημάτων και του Διδακτορικού Διπλώματος. 

β. Εργαστηριακοί Χώροι Πληροφορικής. 

Στο Πανεπιστήμιο επίσης βρίσκονται υπό διαμόρφωση 
οι παρακάτω εξειδικευμένοι εργαστηριακοί χώροι, οι 
οποίοι όμως θα πρέπει να ενισχυθούν για την πλήρη κά¬ 
λυψη των αναγκών: Βάσεις Δεδομένων, Αυτοματοποίηση 
Βιβλιοθηκών, Τεχνητή Νοημοσύνη, Αρχιτεκτονική Υπολο¬ 
γιστών & Ψηφιακή Σχεδίαση και Γραφικά. Οι συγκεκριμέ¬ 
νοι εργαστηριακοί χώροι θα χρησιμοποιηθούν αποτελε¬ 
σματικά στο Π.Μ.Σ. για την αποπεράτωση των εργασιών 
των φοιτητών. 

γ. Χώροι Διδασκαλίας. 

Γ ια τις ανάγκες του Π.Μ.Σ. στην Πληροφορική θα χρησι¬ 
μοποιηθούν δύο αίθουσες χωρητικότητας 40 ατόμων εκά- 
στη. θα χρησιμοποιηθούν επίσης σύγχρονα μέσα διδα¬ 
σκαλίας που διαθέτει ήδη το Πανεπιστήμιο. 

δ. Βιβλιοθήκη. 

Η Βιβλιοθήκη το Ο.Π.Α. εξυπηρετεί τις διδακτικές, 
ερευνητικές και εκπαιδευτικές ανάγκες των μελών του και 
διαθέτει περίπου 50.000 βιβλία στην Ελληνική γλώσσα και 
μερικές χιλιάδες σε διάφορες ξένες γλώσσες. Η Βιβλιο¬ 
θήκη είναι επίσης συνδρομητής σε εκατοντάδες επιστη¬ 
μονικά περιοδικά και ερευνητικές σειρές που άπτονται 
των ενδιαφερόντων του Πανεπιστημίου. Έχει επίσης συ¬ 
νάψει συμφωνίες δανεισμού και ανταλλαγών με όλες τις 
κύριες Βιβλιοθήκες στην Ελλάδα και αρκετές στο εξωτε¬ 
ρικό. 

Το Πανεπιστήμιο είναι από τα λίγα Ιδρύματα στην Ελ¬ 
λάδα που έχει εγκαταστήσει ολοκληρωμένο σύστημα αυ¬ 
τοματοποίησης Βιβλιοθήκης, παρέχοντας έτσι όλες τις 
λειτουργίες μιας σύγχρονης Βιβλιοθήκης. Παραδείγματα 


ενοτήτων που διαθέτει είναι: καταλογογράφηση, τεκμηρί¬ 
ωση με απεριόριστου μήκους πεδία, σύνδεση με βάσεις 
του εσωτερικού και του εξωτερικού, διαχείριση θησαυ¬ 
ρού, διαχείριση αρχείων καθιερωμένων ονομάτων, διαχεί¬ 
ριση περιοδικών, δανεισμοί, προσκτήσεις, επιλεκτική διά¬ 
δοση πληροφοριών κ.ά. 

Συμπερασματικά, η Βιβλιοθήκη μας θα είναι σε θέση να 
εξυπηρετήσει όλους τους Μεταπτυχιακούς φοιτητές, πα- 
ρέχοντάς τους πρόσβαση στη νέα τεχνολογία της επι- 
γραμμικής αναζήτησης όλης της απαιτούμενης βιβλιογρα¬ 
φίας. 

ε. Υποστήριξη. 

Το Π.Μ.Σ. θα έχει μόνιμη γραμματειακή υποστήριξη από 
την Γραμματεία του Τμήματος. Επίσης θα υποστηρίζεται 
από το ήδη υπάρχον γραφείο Δημοσίων Σχέσεων και Εύ¬ 
ρεσης Εργασίας του Πανεπιστημίου. 

Άρθρο 10 

Διάρκεια Λειτουργίας. 

Το Π.Μ.Σ. θα λειτουργήσει για εννέα χρόνια. 

Άρθρο 11 

Κόστος Λειτουργίας. 

(α) Υλικοτεχνική Υποδομή. 

Το κόστος της υλικοτεχνικής υποδομής θα είναι σχετικά 
περιορισμένο και εκτιμάται ως εξής: 

ί) Χώροι διδασκαλίας: θα αναβαθμισθούν οι υπάρχοντες 
χώροι διδασκαλίας οι οποίοι ήδη χρησιμοποιούνται κατά τη 
διδασκαλία των μαθημάτων του υφιστάμενου προγράμμα¬ 
τος μεταπτυχιακών σπουδών με συνολικό κόστος δεκαπέ¬ 
ντε εκατομμυρίων δραχμών. 

Η) Βιβλιοθήκη: θα χρησιμοποιηθούν οι ίδιες πηγές (βι¬ 
βλία - περιοδικά) που χρησιμοποιούνται απά ερευνητικές - 
διδακτικό προσωπικό. 

ϋί) Υπολογιστική υποδομή: Το κόστος αυτής της κατη¬ 
γορίας θα είναι επίσης σχετικά περιορισμένο αφού θα γί¬ 
νεται καλύτερη αξιοποίηση των υφιστάμενων εγκαταστά¬ 
σεων Η/Υ του Πανεπιστημίου. 

(β) Συνολικό λειτουργικό κόστος σε ετήσια βάση. 

Το κόστος λειτουργίας του προγράμματος κατά το 
πρώτο έτος σπουδών θα περιορίζεται ουσιαστικά στο κό¬ 
στος αναβάθμισης της υλικοτεχνικής υποδομής που ανα¬ 
φέρθηκε πιο πάνω, ενώ και το πρόσθετο κόστος για προ¬ 
σωπικό είναι περιορισμένο αφού τα περισσότερα μαθή¬ 
ματα προσφέρονται από τα υπάρχοντα μέλη ΔΕΠ, ενώ η 
πρόσληψη νέων μελών ΔΕΠ περιλαμβάνεται στον τετρα¬ 
ετή προγραμματισμό. 

(γ) Χρηματοδότηση του προγράμματος. 

Το Π.Μ.Σ. θα χρηματοδοτείται από δύο πηγές: 

ί) Ιδιωτικούς και δημόσιους φορείς με εισφορές, με υπο¬ 
τροφίες σε μεταπτυχιακούς φοιτητές και κυρίως με τη 
χρηματοδότηση ερευνητικών εργασιών που θα διεξάγο¬ 
νται από μεταπτυχιακούς φοιτητές υπό την επίβλεψη των 
μελών ΔΕΠ. 

ϋ) Από δίδακτρα που θα καταβάλλονται από τους εκπαι- 
δευομένους σύμφωνα με το άρθρο 12, παρ. 7 του Ν. 
2083/92. 

Άρθρο 12 

Μεταβατικές διατάξεις. 

Μέχρι να εκδοθεΐ ο κανονισμός Μεταπτυχιακών Σπου¬ 
δών τα διάφορα θέματα θα επιλύονται από την επιτροπή 
μεταπτυχιακών σπουδών του Πανεπιστημίου και από τη 

συντονιστική επιτροπή του Π.Μ.Σ. Πληροφοριακά Συστή¬ 
ματα. 

Η έναρξη λειτουργίας του ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 
εισήγηση της Γεν. Συνέλευσης Ειδικής Σύνθεσης του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. Β7/60 (4) 

Έγκριση Προγράμματος Μεταπτυχιακών Σπουδών του 

Τμήματος Διεθνών και Ευρωπαϊκών Οικονομικών 

Σπουδών του Οικονομικού Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης» (Α' 159), και 

β) Του άρθρου 29Α του Ν. 1558/1985, όπως αυτό τρο¬ 
ποποιήθηκε με το άρθρο 27 του Ν. 2081/1992 (Α' 154). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του προϋπολογισμού 
του Υπουργείου Εθνικής Παιδείας και θρησκευμάτων, 
αποφασίζουμε: 

Εγκρίνουμε τη λειτουγία του Προγράμματος Μεταπτυ¬ 
χιακών Σπουδών του Τμήματος Διεθνών και Ευρωπαϊκών 
Οικονομικών Σπουδών του Οικονομικού Πανεπιστημίου 
Αθηνών το οποίο κατάρτισε η Γενική Συνέλευση Ειδικής 
Σύνθεσης (Γ.Σ.Ε.Σ.) του παραπάνω Τμήματος στη συνε¬ 
δρίαση 11.5.1993 και τροποποίησε η Γ.Σ.Ε.Σ. στη συνε¬ 
δρίαση 27.9.1993 και ενέκρινε η Σύγκλητος Ειδικής Σύν¬ 
θεσης του Οικονομικού Πανεπιστημίου Αθηνών στη συνε¬ 
δρίαση 28.9.1993 το οποίο έχει ως εξής: 

Άρθρο 1 

Γενικές Διατάξεις. 

Το Τμήμα Διεθνών Ευρωπαϊκών Οικονομικών Σπουδών 
οργανώνει και λειτουργεί από το ακαδημαϊκό έτος 
1994-95 Πρόγραμμα Μεταπτυχιακών Σπουδών το οποίο 
θα διέπεται από τις διατάξεις της απόφασης αυτής και τις 
διατάξεις των άρθρων 10 έως και 12 του Ν. 2083/ 
1992. 

Άρθρο 2 

Αντικείμενο - Σκοπός. 

Το προτεινόμενο πρόγραμμα σκοπεύει στην επιστημο¬ 
νική κατάρτιση οικονομολόγων σε ζητήματα διεθνών και 
ευρωπαϊκών οικονομικών, διεθνούς χρηματοδοτικής και 
διεθνών πολιτικών και νομικών σχέσεων, που θα καλύ¬ 
πτουν τις ειδικές ανάγκες της χώρας μας στον τομέα των 
εξωτερικών οικονομικών σχέσεων και αυτός θα επιδιωχθεί 
να πραγματοποιηθεί με την ανάπτυξη της επιστημονικής 
έρευνας και τη διδασκαλία, κατά τρόπο που ανταποκρίνε- 
ται στις σύγχρονες απαιτήσεις τόσο της επιστήμης όσο και 
των αναγκών της κοινωνίας. 


Άρθρο 3 

Μεταπτυχιακοί τίτλοι. 

Το Μ.Π.Σ. απονέμει (α) Μεταπτυχιακό Δίπλωμα Ειδί¬ 
κευσης (Μ.Δ.Ε.) στις Διεθνείς Ευρωπαϊκές Οικονομικές 
Σπουδές και, (β) Διδακροτικό Δίπλωμα (ΔΔ). 

Άρθρο 4 

Κατηγορίες Πτυχιούχων. 

Στο Μ.Π.Σ. γίνονται δεκτοί πτυχιούχοι των κάτωθι τμη¬ 
μάτων της ημεδαπής και αντιστοίχων τμημάτων τη αλλο¬ 
δαπής: 

-Διεθνών και Ευρωπαϊκών Οικονομικών Σπουδών 

- Οικονομικής Επιστήμης 

- Διοίκησης Επιχειρήσεων 

- Πολιτικής Επιστήμης 

- Νομικής Επιστήμης 

- Δημόσιας Διοίκησης 

- Γεωργικής Οικονομίας 

- Περιφερειακής και Αστικής Ανάπτυξης 
-Ναυτιλιακών Ασφαλιστικών και Τραπεζικών Σπου¬ 
δών 

—Επιχειρησιακής Έρευνας και Μάρκετινγκ 

- Λογιστικής και Χρηματοοικονομικής 

- Εφαρμοσμένης Πληροφορικής 

- Οργάνωσης και Διοίκησης Επιχειρήσεων. 

Η επιλογή τους γίνεται σύμφωνα με την παρ. 2 του άρ¬ 
θρου 12 του Ν. 2083/92. 

Άρθρο 5 
Χρονική Διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται για την με το Μεταπτυχιακό Δίπλωμα Ει¬ 
δίκευσης σε τέσσερα διδακτικά εξάμηνα, για δε το Διδα¬ 
κτορικό Δίπλωμα επί πλέον τέσσερα εξάμηνά. 

Άρθρο 6 

Πρόγραμμα Μαθημάτων. 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και κάθε άλλου είδους εκπαιδευτι¬ 
κές και ερευνητικές δραστηριότητες για την απονομή των 
κατά άρθρο 3 τίτλων ορίζονται ως εξής: 
α. Για το Μ.Δ.Ε. 

1. Το πρόγραμμα σπουδών περιλαμβάνει δεκατρία (13) 
εξαμηνιαία μαθήματα κατά την εκπόνηση διπλωματικής 
εργασίας (ΜβδίβΓ’δ Τίιβδΐδ). Εννέα (9) από τα μαθήματα 
αυτά είναι κοινά για όλους τους φοιτητές, τρία (3) είναι μα¬ 
θήματα επιλογής και ένα (1) είναι μάθημα εξειδίκευσης 
άτον τομέα όπου ο σπουδαστής θα συγγράφει την δια¬ 
τριβή του. 

2. Τα μαθήματα του προγράμματος είναι τα επόμενα: 
ΥΠΟΧΡΕΩΤΙΚΑ 

Εφαρμοσμένη Μικροοικονομική 
Εφαρμοσμένη Μακροοικονομική 
Εφαρμοσμένη Οικονομετρία και Προβλέψεις 
θεωρία και Πρακτική της Οικονομικής Ολοκλήρωσης 
Διεθνής Χρηματοδοτική 

Οικονομικές Πολιτικές της Ευρωπαϊκής Κοινότητας 

Ευρωπαϊκό Δίκαιο Επιχειρήσεων 

Πολυεθνικές Επιχειρήσεις 

Διενθής Οικονομική 

ΕΠΙΛΟΓΗΣ 

ΟΜΑΔΑ Α: ΔΙΕΘΝΗΣ ΧΡΗΜΑΤΟΔΟΤΙΚΗ ΚΑΙ ΤΡΑΠΕ¬ 
ΖΙΚΗ 

Διεθνής Τραπεζική. 

Διεθνής Αγορά Χρήματος και Κεφαλαίου, 
θεωρία Επενδύσεων και Διαχείριση Χαρτοφυλακίου. 
Διαχείριση Επιχειρησιακών Κινδύνων. 

ΟΜΑΔΑ Β: ΟΙΚΟΝΟΜΙΚΑ ΤΗΣ ΕΥΡΩΠΑΪΚΗΣ ΚΟΙΝΟ¬ 
ΤΗΤΑΣ 

Ευρωπαϊκή Γεωργία και Κοινή Αγροτική Πολιτική 
Περιφερειακά Προβλήματα και Πολιτικές της ΕΚ 
Οι Οικονομίες της Ευρωπαϊκών Χωρών 
Τα Οικονομικά των χωρών της Ανατολικής Ευρώπης 
Εξωτερικές Σχέσεις της ΕΚ 
Πολιτική Ανάλυση της Ευρωπαϊκής Κοινότητας 
Πολιτική Ενωποίηση της Ευρώπης. 

3. Η διαμόρφωση των μαθημάτων κατά εξάμηνο έχει ως 
εξής: 

Α' ΕΞΑΜΗΝΟ 

Εφαρμοσμένη Μικροοικονομική 
Εφαρμοσμένη Μακροοικονομική 
Εφαρμοσμένη Οικονομετρία και Προβλέψεις 
Διεθνής Οκονομική 
Β' ΕΞΑΜΗΝΟ 

θεωρία και Πρακτική Οικονομικής Ενοποίησης 
Διεθνής Χρηματοδοτική 
Ευρωπαϊκό Δίκαιο Επιχειρήσεων 
Πολυεθνικές Επιχειρήσεις 
Γ ΕΞΑΜΗΝΟ 

Οικονομικές Πολιτικές της Ευρωπαϊκής Κοινότητας 
Τρία (3) μαθήματα επιλογής από την Ομάδα Α ή από την 
Ομάδα Β ή από μαθήματα που προσφέρουν τα Π.Μ.Σ. άλ¬ 
λων Τμημάτων του Πανεπιστημίου. 

Δ' ΕΞΑΜΗΝΟ 

Ένα (1) μάθημα εξειδίκευσης 
Διπλωματική εργασία 

Σπουδαστές που επιθυμούν να επιλέξουν μαθήματα 
από το Π.Μ.Σ. του Τμήματος Οικονομικής Επιστήμης μπο¬ 
ρούν να υποκαταστήσουν ένα ή περισσότερα από τα υπο¬ 
χρεωτικά μαθήματα, με αντίστοιχα μαθήματα του Τμήμα¬ 
τος αυτού. 

4. Η διδασκαλία και οι εξετάσεις στο Π.Μ.Σ. θα γίνονται 
στην Ελληνική ή την αγγλική γλώσσα, ενώ η βιβλιογραφία 
και αρθρογραφία θα καλύπτει ελληνικές και διεθνείς πη¬ 
γές. 

5. Η διάρκεια διδασκαλίας κάθε μαθήματος ορίζεται σε 
τρεις πλήρεις ώρες ανά εβδομάδα. Σε όλα τα μαθήματα θα 
μπορεί να γίνονται εργασίες που θα λαμβάνονται υπόψη 
στην τελική βαθμολογία. 

6. Στο τέταρτο εξάμηνο ο φοιτητής υπό την επίβλεψη 
ενός ή περισσοτέρων μελών ΔΕΠ που διδάσκουν στο 
Μ.Δ.Ε. εκπονεί μια ερευνητική εργασία πάνω σε πρωτό¬ 
τυπο θέμα. Το θέμα της εργασίας μπορεί να αναφέρεται 
σε εφαρμοσμένα ζητήματα και να δίδεται σε συνεργασία 
με ιδιωτικό ή δημόσιο φορέα που ασχολείται με παρεμ¬ 
φερή θέματα. Η συγγραφή της εργασίας θα πρέπει να έχει 
τελειώσει μέχρι το τέλος του τέταρτου εξαμήνου για τους 
πλήρους κα του έκτου εξαμήνου για τους μερικής παρα¬ 
κολούθησης φοιτητές. Αν υπάρχουν ειδικοί λόγοι, η ΓΣΕΣ 
μπορεί να δώσει παράταση ενός εξαμήνου. 

7. Η παρακολούθηση των θεμάτων είναι υποχρεωτική. 
Απουσία πέραν του 1 /3 των διαλέξεων συνιστά αποτυχία 
στο μάθημα. 

8. Οι φοιτητές υπόκεινται στο τέλος κάθε εξαμήνου σε 
τμηματικές εξετάσεις σε κάθε μάθημα που διδάχθηκε. 
Όποιος αποτύχει σε ένα μόνο μάθημα στις τμηματικές 
εξετάσεις οιουδήποτε εξαμήνου, εγγράφεται στο επό¬ 
μενο εξάμηνο αλλά υποχρεούται να επανεξετασθεί σ' 
αυτό το μάθημα στο τέλος του επόμενου εξαμήνου. Αν το 


μάθημα στο οποίο απέτυχε είναι μάθημα επιλογής, μπο¬ 
ρεί, μετά από απόφαση της ΓΣΕΣ να παρακολουθήσει αντ’ 
αυτού κάποιο άλλο από τα μαθήματα επιλογής. 

Όποιος αποτύχει σε δύο μαθήματα στις τμηματικές 
εξετάσεις οποιουδήποτε εξαμήνου, δεν εγγράφεται στο 
επόμενο εξάμηνο, αλλά δικαιούται να επανεξετασθεί μια 
και μοναδική φορά σε αυτά τα μαθήματα. Σε περίπτωση 
που αποτύχει και δεύτερη φορά διαγράφεται από το 
Π.Μ.Σ. 

Όποιος αποτύχει σε ένα μάθημα του τελευταίου εξαμή¬ 
νου, δικαιούται, μετά παρέλευση δύο μηνών από τις τμη¬ 
ματικές εξετάσεις, να εξετασθεί και πάλι στο μάθημα 
αυτό. Αν αποτύχει για δεύτερη φορά, δικαιούται, μετά από 
δύο μήνες, να εξετασθεί και πάλι στο μάθημα ενώπιον τρι¬ 
μελούς εξεταστικής επιτροπής αποτελούμενης από μέλη 
ΔΕΠ του Τμήματος και συγκροτούμενης με απόφαση της 
ΓΣΕΣ. Σε περίπτωση και τρίτης αποτυχίας, διαγράφεται 
από το Π.Μ.Σ. 

11. Μετά την επιτυχή περάτωση των σπουδών του και 
την έγκριση της Διπλωματικής Εργασίας απονέμεται 
Μ.Δ.Ε. (ΜαεΙθΓ) στις Διεθνείς Ευρωπαϊκές Οικονομικές 
Σπουδές. 

β. Για το Διδακτορικό Δίπλωμα: 

1. Οι εγγραφόμενοι στο διδακτορικό πρόγραμμα οφεί¬ 
λουν να επιλέγουν τρεις τομείς (ίίβΙάδ) και να παρακολου¬ 
θούν τα αντίστοιχα προχωρημένα σεμινάρια (βάνβπσβά δβ- 
ΓΠίπβΓδ) που θα οργανώσει το Τμήμα σε όλα τα εξάμηνα 
σπουδών τους, ανάλογα με τις συγκεκριμένες ανάγκες 
της διδακτορικής έρευνας. 

2. Σο τέλος των εξαμηνιαίων αυτών σεμιναρίων, ο φοι¬ 
τητής θα υποβληθεί σε «Εξετάσεις Επάρκειας» (ΟυβΙίίγίης 
ΕχβπηίηδΙίοηδ) στους τρείς τομείς που έχει επιλέξει. 
Όποιος φοιτητής αποτύχει στους δύο από τους τρείς το¬ 
μείς, διαγράφεται οριστικά από το διδακτορικό πρό¬ 
γραμμα. Όποιος αποτύχει σε έναν μόνο από τους τρεις 
τομείς, θα μπορεί να επανεξετασθεί μετά από ένα εξά¬ 
μηνο από τριμελή εξεταστική επιτροπή. 

3. Μετά την επιτυχή δοκιμασία στις «Εξετάσεις Επάρ¬ 
κειας, ο φοιτητής θα πρέπει να υποβάλει «Πρόταση για 
Διατριβή» (Ωίδδβιΐβίίοη ΡΓοροδβ)). Η πρόταση θα πρέπει να 
είναι γραπτή (μέχρι 15 σελίδες) και να εγκριθεί από τρία 
μέλη ΔΕΠ, τα οποία ορίζονται από τη ΓΣΕΣ ως «Τριμελής 
Συμβουλευτική Επιτροπή» για τον κάθε υποψήφιο, ενώ 
ένα από τα μέλη της ορίζεται ως «Επιβλέπων» (3υρβη/ΐ- 

δΟΓ). 

Μετά την έγκριση της Πρότασης και τον ορισμό της Τρι¬ 
μελούς Συμβουλευτικής Επιτροπής, ο φοιτητής - υποψή¬ 
φιος Διδάκτωρ ερευνά και εκπονεί την διδακτορική του 
διατριβή. Όταν η Τριμελής Επιτροπή κρίνει ότι η εργασία 
του υποψήφιου έχει περατωθεί, και το αργότερο μέχρι πέ¬ 
ντε (5) έτη μετά τις «Εξετάσεις Επάρκειας», δίνει στον 
υποψήφιο διδάκτορα την την έγκρισή της να υποβάλλει τη 
διατριβή του για τελική αξιολόγηση και κρίση, ενώπιον της 
επταμελούς Εξεταστικής Επιτροπής, όπως προβλέπει ο 
Νόμος. 

5. Όλοι οι φοιτητές του διδακτορικού κύκλου σπουδών, 
θα μπορούν να προσφέρουν τις υπηρεσίες τους στο 
Τμήμα είτε ως «Βοηθοί Διδασκαλίας» (Τθβείιίπς Αδδϊδ- 
ίβπίδ) είτε ως «Βοηθοί Έρευνας» (ΒβδββΓείι ΑδδΐδΙβπίδ), 
ύστερα από απόφαση της ΓΣΕΣ, βάσει του Αρθρου 28, 
παρ. 7, του Ν. 2083/92 περί της δυνατότητας χρησιμοποί¬ 
ησης των μεταπτυχιακών φοιτητών με ωριαία αντιμι¬ 
σθία. 

Αρθρο 7 

Αριθμός Εισακτέων. 

Ο αριθμός των εισακτέων στο πρόγραμμα ορίζεται κατ’ 
ανώτατο όριο σε τριάντα (30). 

Αρθρο 8 

Προσωπικό 

Για το πρόγραμμα θα χρησιμοποιηθεί το υπηρετούν δι¬ 
δακτικό προσωπικό. 

Αρθρο 9 

Υλικοτεχνική Υποδομή 
α. Χώροι Διδασκαλίας. 

Γ ια τις ανάγκες του Π.Μ.Σ. θα χρησιμοποιηθούν δύο αί¬ 
θουσες χωρητικότητας 30 ατόμων εκάστη, και σύγχρονα 
μέσα διδασκαλίας που διαθέτει ήδη το Πανεπιστήμιο, 
β. Βιβλιοθήκη. 

Η βιβλιοθήκη του ΟΠΑ εξυπηρετεί τις διδακτικές, ερευ¬ 
νητικές και εκπαιδευτικές ανάγκες των μελών του και δια¬ 
θέτει περίπου 50.000 βιβλία στην ελληνική γλώσσα και 
μερικές χιλιάδες σε ξένες γλώσσες. Διαθέτει επίσης πλή¬ 
ρεις σειρές περιοδικών στους τομείς που καλύπτει το 
Π.Μ.Σ. 

Στη βιβλιοθήκη λειτουργεί εξάλλου Ευρωπαϊκό Κέντρο 
Τεκμηρίωσης όπου η Ευρωπαϊκή Κοινότητα αποστέλλει 
στις εκδόσεις της για την εκπαίδευση και την έρευνα σε 
θέματα Ευρωπαϊκής Ολοκλήρωσης. 

Τέλος, η βιβλιοθήκη έχει συνάψει συμφωνίες δανει¬ 
σμού και ανταλλαγής υλικού με τις κύριες βιβλιοθήκες 
στην Ελλάδα και αρκετές του εξωτερικού, 
γ. Υπολογιστική Υποδομή 

Το Κέντρο Υπολογιστών του Πανεπιστημίου καλύπτει 
μία έκταση μεγαλύτερη από 700 τ.μ., είναι σύγχρονο και 
αποτελείται από ηταίπ-ίΓατηβε, νΑΧ 8810 και \/ΑΧ 6320 
υποστηριζόμενα από λειτουργικά συστήματα Ν/Μ5 και 
υΐΤΠΙΧ 10 ννοά<5ΐ3ΐίοη$ 25 ΡΟδ σε τοπικό δίτυκο, 65 ΡΟδ 
και 8 τερματικά καθώς και το ανάλογο λοτισμικό. Το κέ¬ 
ντρο αυτό παρέχει δυνατότητες απεριόριστης υποστήρι¬ 
ξης στην έρευνα για τις ανάγκες του Π.Μ.Σ. 
δ. Υποστήριξη. 

Το Π.Μ.Σ. θα έχει μόνιμη γραμματειακή υποστήριξη από 
τη Γραμματεία του Τμήματος. Επίσης θα υποστηρίζεται 
από τα ήδη υπάρχοντα γραφεία Δημοσίων Σχέσεων, το 
Κέντρο Οικονομικής Έρευνας και το Γ ραφείο Σταδιοδρο¬ 
μίας του Πανεπιστημίου. 

Αρθρο 10 

Διάρκεια Λειτουργίας. 

Το Π.Μ.Σ. θα λειτουργήσει τουλάχιστον επί μία εξαετία. 

Αρθρο 11 

Κόστος Λειτουργίας, 
α. Υλικοτεχνική Υποδομή. 

Το κόστος υλικοτεχνικής υποδομής θα είναι σχεδόν μη¬ 
δαμινό και εκτιμάται ως εξής: 

(ί) Χώροι διδασκαλίας, θα αξιοποιηθούν κατά τις απο¬ 
γευματινές ώρες υπάρχοντες χώροι διδασκαλίας που χρη¬ 
σιμοποιούνται πρωί με το προπτυχιακό πρόγραμμα σπου¬ 
δών του Τμήματος. 

(ϋ) Βιβλιοθήκη, θα χρησιμοποιηθούν οι ίδιες πηγές (βι¬ 
βλία - περιοδικά) που χρησιμοποιούνται από ερευνητές- 
διδακτικό προσωπικό, μεταπτυχιακούς φοιτητές άλλων 


τμημάτων και προπτυχιακούς φοιτητές. 

(ίϋ) Υπολογιστική Υποδομή. Το κόστος αυτής της κατη¬ 
γορίας θα είναι επίσης σχετικά περιορισμένο αφού θα γί¬ 
νεται καλύτερη αξιοποίηση των υφισταμένων εγκαταστά¬ 
σεων Η/Υ του Πανεπιστημίου. 

β. Συνολικό Λειτουργικό Κόστος σε Ετήσια Βάση. 

Το κόστος λειτουργίας του προγράμματος κατά το 
πρώτο έτος σπουδών θα περιορίζεται ουσιαστικά στο κό¬ 
στος υλικοτεχνικής υποδομής που αναφέρθηκε πιο πάνω 
ενώ το πρόσθετο κόστος για προσωπικό θα είναι περιορι¬ 
σμένο γιατί τα περισσότερα μαθήματα θα δίδονται από τα 
υφιστάμενα μέλη ΔΕΠ, τα οποία ένεκα της φύσης ορισμέ¬ 
νων αντικειμένων δεν μπορούν να αξιοποιηθούν πλήρως 
στο προπτυχιακό πρόγραμμα διδασκαλίας. 

γ. Χρηματοδότηση του προγράμματος. 

Το Π.Μ.Σ. θα χρηματοδοτείται από τις πηγές: 

(ί) ιδιωτικούς και δημόσιους φορείς με εισφορές, υπο¬ 
τροφίες σε μεταπτυχιακούς φοιτητές και κυρίως χρηματο¬ 
δότηση ερευνητικών εργασιών που θα διεξάγονται από 
μεταπτυχιακούς φοιτητές με την επίβλεψη των μελών 
ΔΕΠ. 

(ϋ) την Ευρωπαϊκή Κοινότητα η οποία έχει ήδη εγκρίνει 
την χρηματοδότηση δύο (2) «ϋβαπ ΜοππβΙ» θέσεων και 
ενός αυτοτελούς μαθήματος σε θέματα σχετικά με την 
Ευρωπαϊκή Κοινότητα. 

(ίίί) δίδακτρα που θα καταβάλλονται από τους εκπαιδευ¬ 
μένους σύμφωνα με το άρθρο 12, παρ. 7 του Ν. 2083/92, 
και με απόφαση της Συγκλήτου ειδικής συνθέσεως, ορίζο¬ 
νται στο ποσό των 300.000 δρχ. ετησίως. 

Τα κονδύλια (ϋ) (ίϋ) και (ί) θα καταβάλλονται στο λογαρια¬ 
σμό έρευνας του Οικονομικού Πανεπιστημίου και θα χρη¬ 
σιμοποιούνται αποκλειστικά για τη χρηματοδότηση εκπαι¬ 
δευτικών και ερευνητικών αναγκών του Μεταπτυχιακού 
Προγράμματος. 

Φοιτητές πυ διακρίνονται για την επίδοσή τους στα μα¬ 
θήματα θα λαμβάνουν εκπαιδευτική ή ερευνητική υποτρο¬ 
φία για την υποβοήθηση της διδασκαλίας και της έρευνας 
στο Τμήμα. 

Αρθρο 12 

Μεταβατικές Διατάξεις. 

Ο κανονισμός μεταπτυχιακών σπουδών θα εκδοθεΐ πριν 
από την έναρξη λειτουργίας του Π.Μ.Σ. Σε περίπτωση κα¬ 
θυστέρησης της έγκρισής του, θα ισχύουν οι επόμενες με¬ 
ταβατικές διατάξεις. 

α. Γ ια το Μεταπτυχιακό Δίπλωμα Εξειδίκευσης: 

Η διαδικασία επιλογής των φοιτητών για το Μ.Δ.Ε. θα 
έχει ως εξής: 

1. Οι υποψήφιοι θα υποβάλλουν τις αιτήσεις τους από 1 
Μαρτίου μέχρι 15 Απριλίου. Αίτηση θα μπορούν να υποβά¬ 
λουν και όσοι πρόκειται να ολοκληρώσουν τις προπτυχια¬ 
κές τους σπουδές στο επόμενο καλοκαίρι, αλλά για την 
οριστική επιλογή και εγγραφή τους στο πρόγραμμα θα 
πρέπει να έχουν αποκτήσει πτυχίο. 

2. Οι υποψήφιοι θα πρέπει να γνωρίζουν πολύ καλά την 
αγγλική γλώσσα, η γνώση της οποίας διαπιστώνεται βάσει 
αναγνωρισμένων διπλωμάτων (επιπέδου ΡΓοίίοϊβπογ) ή ει¬ 
δικών εξετάσεων. 

3. Η αξιολόγηση των υποψηφίων, θα γίνεται από τη Συ¬ 
ντονιστική Επιτροπή του Π.Μ.Σ. του Τμήματος μέχρι τις 
15 ΜαΤου και η τελική επιλογή θα γίνεται από την Γ ενική 
Συνέλευση του Τμήματος. 

4. Γ ια τους αποφοίτους ή υποψήφιους πτυχιούχους, Οι¬ 
κονομικών Σχολών (εσωτερικού ή είωτεοικούΐ. η επιλονιϊ 

θα γίνει συνεκτιμώντας τη βαθμολογία του υποψήφιου, τα 
μαθήματα που έχει παρακολουθήσει, και τις συστατικές 
επιστολές. 

5. Για πτυχιοϋχους τμημάτων με κατεύθυνση διαφορε¬ 
τική από εκείνη της παρ. 4, ή για όσους η Επιτροπή κρίνει 
ότι δεν έχουν όλες τις προϋποθέσεις σπουδών, η επιλογή 
μπορεί να γίνει βάσει «Εισαγωγικών Εξετάσεων» σε ένα ή 
περισσότερα μαθήματα κατά τη κρίση της Συντονιστικής 
Επιτροπής. Τις εξετάσεις θα διενεργούν μέλη ΔΕΠ που θα 
ορίζονται, από τη ΓΣΕΣ, ύστερα από πρόταση της Συντονι¬ 
στικής Επιτροπής. 

6. Σε ορισμένες περιπτώσεις, και κατά την κρίση της 
Συντονιστικής Επιτροπής, υποψήφιοι που δεν πληρούν 
όλες τις προϋποθέσεις να παρακολουθήσουν το Π.Μ.Σ. 
κατατάσσονται σε προπαρασκευαστικό έτος σπουδών 
(ηυείΐίγΐηρ γβατ) στη διάρκεια του οποίου θα πρέπει να πα¬ 
ρακολουθήσουν και εξεταστούν επιτυχώς {ελάχιστος βαθ¬ 
μός 6) σε μαθήματα του προπτυχιακού προγράμματος 
σπουδών. Το αντικείμενο και ο αριθμός των μαθημάτων 
θα καθορίζεται από την Συντονιστική Επιτροπή. 

β. Γ ια το Διδακτορικό Δίπλωμα: 

Η διαδικασία επιλογής για το Διδακτορικό Πρόγραμμα 
είναι η εξής: 

Αίτηση εγγραφής μπορεί να κάνει οποιοσδήποτε είναι 
κάτοχος του Μεταπτυχιακού Διπλώματος Ειδίκευσης. Οι 


αιτήσεις υποβάλλονται από 1 Μαρτίου μέχρι 15 Απριλίου. 
Η αξιολόγηση των υποψηφίων θα γίνεται από τη Συντονι¬ 
στική Επιτροπή μέχρι 15 Μαΐου και η τελική επιλογή θα γί¬ 
νεται από τη Γ ενική Συνέλευση του Τμήματος. Αίτηση θα 
μπορούν να υποβάλλουν και όσοι πρόκειται να ολοκληρώ¬ 
σουν το πρόγραμμα Μ.Δ.Ε. το επόμενο καλοκαίρι. Κριτή¬ 
ρια της επιλογής θα είναι η επίδοση, οι συστατικές επιστο¬ 
λές, και η εκτιμώμενη δυνατότητα του κάθε υποψηφίου 
για έρευνα. Γ ια όσους εκ των υποψηφίων δεν έχουν ισο¬ 
δύναμο Μ.Δ.Ε. του Τμήματος, η Επιτροπή θα μπορεί να 
τους κάνει δεκτούς «υπό αίρεση», με την προϋπόθεση ότι 
θα πρέπει να παρακολουθήσουν και εξετάσουν επιτυχώς 
σε έναν αριθμό μεταπτυχιακών μαθημάτων διάρκειας 
ενός ή δύο εξαμήνων. 

Η έναρξη λειτουργίας του ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 
εισήγηση της Γ ενικής Συνέλευσης Ειδικής Σύνθεσης του 
Τ μήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

ι 

Αθήνα, 27 Δεκεμβρίου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 

